# Az Oroszlánkirály

### A Wikipédiából, a szabad lexikonból.

Az oroszlánkirály The Lion King
IMDB 7,9/10 (53 303 szavazat)
Rendező: | Roger Allers Rob Minkoff
Producer: | Don Hahn
Forgatókönyvíró: | Irene Mecchi Jonathan Roberts Linda Woolverton
Főszerepben: | James Earl Jones Jeremy Irons Matthew Broderick
Zene: | Hans Zimmer
Forgalmazó: | Buena Vista InterCom
Gyártó: | Walt Disney Pictures
Bemutató: | 1994. június 15. 1994. december 1.
Időtartam: | 85 perc
Díj(ak): | 2 Oscar-díj 3 Golden Globe-díj
Nyelv: | angol + magyar (szinkron)
Korhatár: | G korhatár nélküli
Költségvetés: | 45 millió dollár
Bevétel: | $ 328 541 776 $ 783 841 776
IMDb

A film egyik korai jelenete

Az oroszlánkirály (The Lion King) egy 1994-es animációs film Walt Disney Feature Animation készítésében, a Walt Disney Pictures forgalmazásában. A Disney 32. egész estés rajzfilmje a harmadik legnagyobb bevételt hozó animációs film (az első a kézzel rajzolt rajzfilmek kategóriájában) mind az Egyesült Államokban, mind világviszonylatban.

Főszereplője egy fiatal oroszlán, Szimba, aki az afrikai szavannákon megtanulja, hol a helye az „élet körforgásában”, mialatt számos akadállyal megküzd, hogy ő lehessen a törvényes király. Egyes vélekedések szerint Az oroszlánkirály története az 1960-as években működő Osamu Tezuka Kimba, a fehér oroszlán című animációs sorozatából merít, azonban a készítők tagadják ezen állításokat. Mindazonáltal, a film bizonyos elemeiben párhuzamot mutat Shakespeare Hamlet című drámájával, a bibliai József és Mózes történetével, illetve az 1942-es Bambi című Disney-alkotással.

Az oroszlánkirály zenés film, a dalokat Elton John szerezte, a szövegeket Tim Rice írta, a filmzene pedig Hans Zimmer munkája, amiért Oscar-díjat vehetett át, továbbá a film egyik betétdala is elnyerte az aranyszobrot. A Disney később két kapcsolódó filmet is készített, a történet folytatásaként funkcionáló Az oroszlánkirály 2 – Szimba büszkeségét és az első rész közben játszódó Az oroszlánkirály 3 – Hakuna Matatát.

## [szerkesztés] Produkciós jegyzetek

Az oroszlánkirály eredetileg „A dzsungel királya” címet viselte a készítés korai szakaszában. Akárcsak a Bambi esetében, az animátorok hús-vér állatokat tanulmányoztak, és néhányan a készítők közül Afrikába utaztak, hogy megfigyeljék azt a természetes környezetet, amelyet a filmben bemutatni kívántak.

A film készítése során a számítógépek jelentékeny számú használata elősegítette, hogy az alkotók új módon mutassák be elképzeléseiket. A legfontosabb jelenet, ahol a komputer kínálta lehetőségeket vették igénybe, a „vadállatok menekülése”-szekvencia volt. Számos különböző állat karakterét alkották meg egy 3D-s számítógépes program segítségével, ami megszázszorozta és a kézzelrajzoltság látszatával ruházta fel őket, mindemellett egy véletlenszerű útvonalat is kijelölt a hegyoldal lejtőjén, hogy a csorda valódi, megjósolhatatlan mozgásának érzékletét keltsék. Hasonló sokszorosítást eszközöltek a „Készülj hát” dal közben, amikor több száz ugyanolyan hiéna menetel.

Az oroszlánkirályt másodlagos projektnek tekintették a Pocahontas mögött, mivel egyidőben készítették őket. A Disney Feature Animation legtöbb munkatársa inkább a Pocahontast részesítette előnyben, mivel úgy vélték, az lesz az elismertebb és sikeresebb a kettő közül. Azonban, mikor mindkét film a mozikba került, Az oroszlánkirály sokkal több pozitív visszajelzést kapott és messze nagyobb bevételt ért el, noha mindkét film sikeresnek bizonyult.

## [szerkesztés] A történet

Figyelem: Itt a cselekmény részleteit vagy a végkifejletét is olvashatod.

Az Oroszlánkirály története a képzeletbeli afrikai Büszke Birtokon játszódik, ahol Mufasa, egy oroszlán, királyként uralkodik a többi állat felett (hagyományosan az oroszlánt tartják az „állatok királyának”). A film kezdetén Rafiki, a mandrill sámán bemutatja Szimbát, Mufasza király és Szarabi királynő fiát a Trónszirt körül gyülekező állatalattvalóknak.

Mufasza fivére, Zordon rájön, hogy azzal, hogy Szimba megszületett, elvesztette a jogot arra, hogy a Mufaszát követő király ő lehessen, és azt tervezi, hogy megöli Szimbát és Mufaszát annak érdekében, hogy elfoglalhassa a trónt. Zordon bogarat ültet Szimba fülébe azzal, hogy az elefánttemetőről, egy a Büszke Birtok határain túl eső területről mesél neki, ahova Szimbának tilos mennie. Szimba nem engedelmeskedik apja parancsának és elviszi barátját, Nalát (egy lány oroszlánkölyköt) a elefánttemetőbe. Itt a kölyköket Shenzi, Banzai és Ed, Zordon hiéna csatlósai kergetik meg, Mufasza azonban megmenti a kölyköket.

A nyugodt Zordon később egy gnúcsordát üldöztet egy közeli szurdokba, ahol Szimba csapdába esett. Mufasza kimenti fiát a menekülő gnúk áradatából, de amint Mufasza megpróbál felmászni egy sziklán, Zordon visszalöki bátyját a rohanó állatsereg közepébe. Zordon elhiteti Szimbátval, hogy a fiatal oroszlánkölyök a felelős apja haláláért, és arra ösztönzi Szimbát, hogy meneküljön el a Büszke Birtok határain túlra. A kis kölyök így önmagát szégyellve, bűnösnek érezve hagyja el apja birodalmát. Mufasza halála és Szimba eltűnésével (Zordon mindenkinek azt hangoztatja, hogy Mufasza és Szimba egyaránt a gnúcsorda áldozatai lettek) a hiénák támogatásával elfoglalja a trónt.

Szimba eszméletét vesztve fekszik egy távoli sivatagban a keselyűk gyűrűjében, ahol rátalál Timon, a rókamanguszta és Pumbaa, a varacskos disznó. Egy rövid eszmecserét követően, hogy vajon érdemes-e egy oroszlánnal barátságot kötni, a duó (arra a következtetésre jutva, hogy egy oroszlánkölyök barátként jobb üzlet mint ellenségként) saját mottójuk, a „Hakuna Matata” törvényei szerint nevelik fel a kölyköt a dzsungelben.

Később, amikor Szimba felnő, összetalálkozik gyermekkori barátjával, Nalával, aki beszámol arról, hogy Zordon zsarnokoskodó, nemtörődöm hozzáállása pusztulást hozott a Büszke Birtokra és átadta a hatalmat a több száz idétlen és erkölcstelen hiénának. Arra kéri Szimbát, hogy térjen vissza és foglalja el az őt megillető királyi trónt, de Szimba visszautasítja, hiszen meg van elégedve jelenlegi boldog életével, valamint még mindig bűnösnek érzi magát saját apja halálát illetően. Nala felelősségre vonja, és közli, hogy ez Szimba kötelessége.

Azon az éjszakán Szimba az égre néz, és felkiált apjához. Feltűnik Rafiki, ám Szimba nem vesz róla tudomást és bolondnak hiszi. Azonban Fariki a tudás és humor ötvözetével sikeresen meggyőzi Szimbát arról hogy Mufasza lelke még benne él. Mufasza szelleme jelenik meg az égen, és a film egyik legemlékezetesebb jeleneteként megszólítja fiát és emlékezésre készteti. („Emlékezz, ki vagy!”) Szimba ezek után úgy dönt, visszatért a Büszke Birtokra.

Szimba Nalával, Timonnal és Pumbaával együtt hazatér. A trónszirten Szimba szembeszáll nagybátyjával, és Mufasza halálának igaz történetére is fény derül, ahogy a meglehetősen magabiztos Zordon megpróbálja Szimba ellen hangolni az oroszlánhölgyeket (beleeértve Nalát is). Ádáz küzdelem tör ki az oroszlánhölgyek és a hiénálk között, miallatt Szimba Zordonnal viaskodik. Hadakozásuk közben Zordon megpróbálja minden rosszal a hiénákat vádolni, s végül bevallja az oroszlánok előtt: ő ölte meg Mufaszát. A bosszúra éhes Szimbának lehetősége adódik arra, hogy a mélybe lökje nagybátyját, mint mondja, ő nem az a fajta. Végül Szimba védekezésként lerúgja magáról a támadó Zordont, aki így a mélybe zuhan. Itt a hiénák fogságába kerül, akik nem igazán vették szívesen, hogy Zordon őket állította be ellenségnek, így megölik megbukott vezetőjüket. A Büszke Birtok ismét zöldbe borul, s virágzik, ahogy a trónra jogosul király foglalja el a trónszirtet.

A film zárójelenetében Rafiki a magasba emeli Szimba és Nala újszülött kölykét, s az élet körforgása így folytatódik...

## [szerkesztés] A stáb

Beosztás |
--- | ---
Rendezők | Roger Allers Rob Minkoff
Producer | Don Hahn
Forgatókönyvírók | Irene Mecchi Jonathan Roberts Linda Woolverton
Ügyvezető producerek | Thomas Schumacher Sarah McArthur
Dalszövegírók | Sir Tim Rice Sir Elton John
Zeneszerző | Hans Zimmer
Társproducer | Alice Dewey
Művészeti vezető | Andy Gaskill
Produkciós tervező | Chris Sanders
Vágók | John Carnochan Tom Finan
Művészeti felügyelők | Brenda Chapman (Cselekmény-felügyelő) Dan St. Pierre (Kivitel-felügyelő) Doug Ball (Háttér- felügyelő) Vera Lanpher (Készlet-felügyelő) Scott Santaro (Hatások felügyelője)
Scott F. Johnston (Számítógépes grafika felügyelője)
Művészeti Koordinátor | Randy Fullmer
Felelős animátorok | Mark Henn (fiata Szimba) Ruben A. Aquino (felnőtt Szimba) Andreas Deja (Zordon) Tony Fucile (Mufasza) Tony Bancroft (Pumbaa)
Michael Surrey (Timon)
Anthony DeRosa (felnőtt Nala)
Aaron Blaise (fiatal Nala)
Ellen Woodbury (Zazu)
James Baxter (Rafiki)
Russ Edmonds (Szarabi)
David Burgess & Alek Kuperschmidt (Banzai/Shenzi/Ed)
Produkciós menedzser | Dana Axelrod

## [szerkesztés] Szereplők

Szereplő | Eredeti hang | Magyar hang
--- | --- | ---
Szimba | Matthew Broderick | Stohl András
Fiatal Szimba | Jonathan Taylor Thomas | Simonyi Balázs
Zordon | Jeremy Irons | Kristóf Tibor
Mufasza | James Earl Jones | Sinkovits Imre
Nala | Moira Kelly | Bertalan Ági Udvarias Anna (ének)
Fiatal Nala | Niketa Calame | Szentesi Dóra
Pumbaa | Ernie Sabella | Melis Gábor Bálint István (ének)
Timon | Nathal Lane | Vincze Gábor Péter
Zazu | Rowan Atkinson | Verebély Iván
Shenzi | Whoopi Goldberg | Martin Márta
Banzai | Cheech Marin | Borbély László
Ed | Jim Cummings | -
Rafiki | Robert Guillaume | Barbinek Péter
Sarabi | Madge Sinclair | Menszátor Magdolna
Sarafina | Zoe Leader | Koffler Gizi

Korábban a Disney animációs filmek dalaiban ismeretlen énekesek hangjai csendültek fel, azonban Az Oroszlánkirály abban is korszakalkotó volt, hogy olyan ismert amerikai színészeket vonultatott fel, mint Whoopi Goldberg, Rowan Atkinson és Jeremy Irons.

- Szimba: a film főszereplője, akinek az a végzete, hogy a Büszke Birtok felett uralkodjon
- Mufasza: a Büszke Birtok királya, Szimba édesapja
- Zordon: a film negatív főszereplője, Mufasza fivére, aki királyként tervezi elfoglalni helyét a trónszirten
- Timon és Pumbaa: a komikus rókamanguszta-varacskos disznó duó, akik a Hakuna Matata törvényei szerint élnek.
- Rafiki: a bölcs mandrill, aki az oroszlánok újszülött kölykeit mutatja be az állatok seregének
- Nala: Szimba gyermekkori barátja, későbbi felesége
- Zazu: egy hűséges szarvcsőrű madár, aki Mufaszát főudvarmesterként szolgálja
- Shenzi, Banzai és Ed: az elefánttemetőben élő hiénatrió, akik Zordon elkötelezett hívei
- Szarabi: Szimba édesanyja és az oroszlánhölgyek vezetője
- Szerafina: Nala édesanyja

A 2003-as DVD-kiadás tartalmaz egy új jelenetet, melyben Mufasa magyar hangja Vass Gábor, a kölyök Szimbáé pedig Baradlay Viktor.

## [szerkesztés] Külső hivatkozások

- Az oroszlánkirály az IMDb-n
- Az oroszlánkirály a RottenTomatoes-on
- Az oroszlánkirály a BoxOfficeMojo-n
- Az oroszlánkirály a Cinematrixon
- The Lion King Wikia

| A Disney animációs mozifilmjei | m·v·sz

Walt Disney Klasszikusok
Hófehérke és a hét törpe (1937) • Pinokkió (1940) • Fantázia (1940) • Dumbo (1941) • Bambi (1942) • Saludos Amigos (1942) • The Three Caballeros (1944) • Make Mine Music (1946) • Fun and Fancy Free (1947) • Melody Time (1948) • The Adventures of Ichabod and Mr. Toad (1949) • Hamupipőke (1950) • Alice Csodaországban (1951) • Pán Péter (1953) • Susi és Tekergő (1955) • Csipkerózsika (1959) • 101 kiskutya (1961) • The Sword in the Stone (1963) • A dzsungel könyve (1967) • Macskarisztokraták (1970) • Robin Hood (1973) • Micimackó kalandjai (1977) • The Rescuers (1977) • A róka és a vadászkutya (1981) • The Black Cauldron (1985) • The Great Mouse Detective (1986) • Olivér és társai (1988) • A kis hableány (1989) • Mentőcsapat a kenguruk földjén (1990) • Szépség és a szörnyeteg (1991) • Aladdin (1992) • Az oroszlánkirály (1994) • Pocahontas (1995) • A Notre Dame-i toronyőr (1996) • Herkules (1997) • Mulán (1998) • Tarzan (1999) • Fantázia 2000 (1999) • Eszeveszett birodalom (2000) • Atlantisz: Az elveszett birodalom (2001) • Lilo és Stitch - A csillagkutya (2002) • A kincses bolygó (2002) • Mackótestvér (2003) • A legelő hősei (2004) • Csodacsibe (2005) • A Robinson család titka (2007)
Előkészületben: American Dog (2008) • Rapunzel (2009) • The Frog Princess (2009)

Élőszereplős filmek animációval
The Reluctant Dragon (1941) • Victory Through Air Power (1943) • Song of the South (1946) • So Dear to My Heart (1949) • Mary Poppins (1964) • Ágygömb és seprűnyél (1971) • Peti sárkánya (1977) • Roger nyúl a pácban (1988) • Csaó, Lizzie! (2003) Előkészületben: Bűbáj (2007)

DisneyToons Studio animációs filmek
DuckTales the Movie: Treasure of the Lost Lamp (1990) • Goofy (1995) • A kék szörny (1999) • Tigris színre lép (2000) • Nincs több suli (2001) • Pán Péter: Visszatérés Sohaországba (2002) • A dzsungel könyve 2 (2003) • Malacka, a hős (2003) • A nagy riport (2004) • Micimackó és a Zelefánt (2005)

Egyéb mozifilmek
Karácsonyi lidércnyomás (1993) • James és az óriásbarack (1996) • Dínó (2000) Vadkaland (2006)
Lásd még: Pixar

| Ez a filmművészeti tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../a/z/_/Az_Oroszl%C3%A1nkir%C3%A1ly_c261.html"

Kategóriák: 1994 filmjei | Amerikai filmek | Rajzfilmek | Disney | Csonkok (film) | Csonkok 2007 áprilisából

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Česky
- Dansk
- Deutsch
- ދިވެހިބަސް
- Español
- فارسی
- Français
- Hrvatski
- Bahasa Indonesia
- Italiano
- עברית
- Latina
- Nederlands
- 日本語
- ‪Norsk (bokmål)‬
- Polski
- Português
- Русский
- Suomi
- Svenska
- 中文